《漫兴成章屡蒙子方宠和更辱赠句辄用奉酬》
宋代·邓忠臣

声名词藻竞骎骎，不负平生许与心。
鸣凤自须谐玉磬，野麋祗合恋云林。
清新每喜羊何知，冥默初闻雅颂音。
不是南冠厌拘絷，楚人元爱楚风吟。

作者简介：宋潭州长沙人，字谨思，号玉池先生。神宗熙宁三年进士。为大理丞，以献诗赋擢正字，迁考功郎。以坐元祐党废，出守彭门，改汝海，以宫祠罢归。有《玉池集》。